चावल चुराने के आरोप में 14 लोगों ने पीटा था; मुख्य आरोपी हुसैन पर जुर्माना भी
Kerala Adivasi Madhu Murder Case आरोपी को सात साल सश्रम कारावास और 12 अन्य को सात साल कैद की सजा सुनाई है।
22 फरवरी 2018 में केरल के पलक्कड़ से लगे अट्टापडी में कुछ लोगों ने एक आदिवासी को चावल चुराने के आरोप में पकड़ा। भीड़ ने 27 साल के मधु को लाठी-डंडों से बुरी तरह पीटा। जिससे उसकी मौत हो गई। इस केस में मन्नारक्कड़ में स्पेशल SC/ST कोर्ट ने मधु की मौत के 5 साल बाद फैसला सुनाया है। जस्टिस केएम रतीश कुमार ने 1 आरोपी को 7 साल सश्रम कारावास और 12 अन्य को केवल 7 साल जेल की और जुर्माने की सजा दी है।
एक आरोपी मुनीर को IPC की धारा 352 (अचानक उकसावे पर हमला) के तहत 3 महीने की जेल और 500 रुपए के जुर्माने की सजा सुनाई गई। हालांकि मुनीर ने अपनी रिमांड के दौरान सजा की पूरी कर ली थी, इसलिए जुर्माना देने पर उसे रिहा कर दिया जाएगा।
थवनूर जेल में रहेंगे मधु के 13 हत्यारे
मधु की हत्या के सभी 13 हत्यारों को थवनूर जेल में शिफ्ट किया जाएगा। जिन 103 लोगों को गवाह के तौर पर पेश किया गया, उनमें से 24 अपने बयान से मुकर गए। कोर्ट ने मुकरने वाले गवाहों के खिलाफ कार्रवाई का भी आदेश दिया है। मंगलवार को कोर्ट ने 14 आरोपियों को दोषी करार दिया था और 2 लोगों को बरी कर दिया था।
इस केस की सुनवाई मधु की मौत के चार साल बाद जून 2022 से शुरू हुई थी और करीब 122 लोग अरोपी बनाए गए थे। लेकिन बीच में 2 वकीलों ने इस्तीफा दे दिया था, जिसके बाद केस लंबा चला।
आरोपियों की सेल्फी ही बनी सबूत
मन्नारक्कड़ कोर्ट ने इस मामले में सबूत के तौर पर आरोपियों की सेल्फी को चुना। कोर्ट ने हुसैन, मरक्कर, शमसुद्दीन, अबूबकर, सिद्दीकी, उबैद, नजीब, जैजुमन, सजीश, सतीश, संजीव, हरीश, बीजू और मुनीर को दोषी पाया। हालांकि अनीश और अब्दुल करीम को बरी कर दिया गया है।
केरल हाईकोर्ट ने पहले आरोपियों को कई शर्तों के साथ जमानत दी थी। हालांकि, स्पेशल कोर्ट ने यह कहते हुए जमानत रद्द कर दी थी कि आरोपी के इशारे पर कई गवाह मुकर गए थे। हाईकोर्ट ने भी 2022 में जमानत रद्द करने को बरकरार रखा।
अब जानिए क्या था 5 साल पुराना पूरा मामला
मामला केरल के पलक्कड़ जिले का है, जहां 27 साल के आदिवासी युवक मधु को कुछ लोग जंगल से पकड़कर लाए। उसके हाथ-पैर बांध दिए और फिर उसकी पिटाई शुरू कर दी। वारदात के वक्त कुछ लोग सेल्फी लेते हुए भी नजर आए। इसके बाद अधमरी हालत में उसे पुलिस को सौंप दिया। पुलिस मधु को हॉस्पिटल ले गई लेकिन उसे बचाया नहीं जा सका। मुताबिक मधु मानसिक रूप से अस्वस्थ था। जंगलों से कभी-कभी वो शहरी इलाके में आता था।
मधु की हालत देखकर अंदाजा लगाया गया था कि वो पिछले कई दिनों से भूखा था। इसी वजह से वो जंगल से शहर की तरफ आया। भूख की वजह से उसने चावल और कुछ खाने का सामान चुराया था। मधु चिंदक्की आदिवासी बस्ती से ताल्लुक रखता था।
मॉब लिंचिंग से जुड़ी ये खबरें भी पढ़ें...
गया में मॉब लिंचिंग में एक की मौत, दो घायल
गया में बुधवार की रात चोरी के आरोप में 3 युवकों की भीड़ ने पिटाई कर दी। इसमें से एक युवक बाबर की गुरुवार को इलाज के दौरान मौत हो गई है। बाकी 2 युवकों साजिद, रुकमद्दीन का मगध मेडिकल कॉलेज में इलाज जारी है। मामला बेलागंज थाना इलाके डीहा गांव का है। पढ़ें पूरी खबर...
छत्तीसगढ़ के मजदूर की गुजरात में मॉब लिंचिंग
गुजरात में खेड़ा जिले के वनसोल गांव में छत्तीसगढ़ के एक मजदूर की मॉब लिंचिंग हो गई। मृतक रामकेश्वर गुजरात कमाने-खाने के लिए गया था। चोरी के शक में वनसोल गांव के लोगों ने पीट-पीटकर हत्या कर दी। पुलिस मौके पर पहुंची और उसे अहमदाबाद के सिविल अस्पताल लेकर आई, जहां डॉक्टरों ने युवक को मृत घोषित कर दिया। पढ़ें पूरी खबर...